На 19 години Фридрих Карл Вилхелм фон Хоенлое-Ингелфинген е обер-лейтенант, на 9 ноември 1781 г. става майор, на 11 февруари 1790 г. полковник. Той се бие през Руско-австрийската турска война (1787 – 1792) в Хърватия и се отличава в битките при Дубица, Бербир и Белград. След това се бие в дуги битки през Войната на първата антифренска коалиция (1792 – 1797) и е повишен на 11 октомври 1794 г. на генерал-майор и на 6 май 1800 г. на фелдмаршал-лейтенант.